Garba Nadama
Garba Nadama (1938 - 4 ga Mayu 2020) ɗan siyasar Najeriya ne wanda ya kasance gwamnan farar hula na biyu a Jahar Sokoto, Najeriya, a cikin ɗan gajeren lokaci a Jamhuriyyar Najeriya ta Biyu, ya riƙe muƙamin daga Janairun 1982 zuwa Nuwamban 1983. Ya gaji Shehu Kangiwa, wanda ya rasu a hatsarin Polo.

Tarihin Rayuwa 
Garba Nadama ya samu digirin digirgir (Ph.D). a tarihi daga Jami’ar Ahmadu Bello dake Zariya a shekarar 1977. 

Nadama ya kasance babban abokin hamayyar Alhaji Ibrahim Gusau na jam’iyyar NPN a matsayin mataimakin gwamnan Sokoto a shekarar 1979. An bayyana shi a matsayin mai shiru, ɗan birni kuma ɗan siyasa mai ra'ayin mazan jiya. A watan Yulin 1982 Jihar Sakkwato ta samu rancen Naira miliyan 96 daga Bankin Duniya. A watan Disambar 1982, Gwamnatin Tarayya ta baiwa Jihar Sakkwato Naira 400,000 domin yin amfani da su wajen rage zaizayar guguwa. Nadama ya bayyana adadin a matsayin kaɗan kuma bai isa ya magance matsalar ba. A ranar 8 ga Maris 1993 ya ƙaddamar da sabon na'urar watsa shirye-shirye ga Hukumar Talabijin ta Najeriya dake Gusau. An kafa Federal Polytechnic, ƙaura-Namoda (yanzu a jihar Zamfara) a lokacinsa. 

Nadama ya bar mulki ne bayan juyin mulkin da sojoji suka yi a shekarar 1983 inda Manjo Janar Muhammadu Buhari ya karɓi mulki.  

Nadama ya zama mamba a majalisar kawo sauyi ta siyasa ta ƙasa, sannan ya zama fitaccen ɗan jam’iyyar PDP. Nadama ya zama darakta na bankin Societe Generale Bank Nigeria (SGBN). A watan Afrilun 2008, ya kasance mataimakin sakataren ƙasa na kwamitin da zai duba shawarwarin warware bambance-bambancen cikin gida a cikin PDP. 

Nadama ya mutu ne a ranar 4 ga Mayun 2020 sanadiyyar COVID-19 kuma ya bar mata huɗu da ƴaƴaa goma sha takwas.

Manazarta 

Mutuwan 2020
Haifaffun 1938